PLE วิ่งแรง13% หลังคว้างานก่อสร้างอาคารแซทเทิลไลท์ “สุวรรณภูมิ” เฟส 2
PLE พุ่ง 13% หลังคว้างานก่อสร้างอาคารแซทเทิลไลท์ "สุวรรณภูมิ" เฟส 2 ล่าสุด ณ เวลา 10.24 น. ราคาอยู่ที่ 1.38 บาท บวก 0.16 บาท หรือ 13.11% สูงสุดที่ 1.42 บาท ต่ำสุดที่ 1.28 บาท มูลค่าซื้อขายที่ 149.12 ล้านบาท
3 ส.ค. 2560

ผู้สื่อข่าวรายงานว่า ราคาหุ้นบริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE ณ เวลา 10.24 น. ราคาอยู่ที่ 1.38 บาท บวก 0.16 บาท หรือ 13.11% สูงสุดที่ 1.42 บาท ต่ำสุดที่ 1.28 บาท มูลค่าซื้อขายที่ 149.12 ล้านบาท ขณะที่ดัชนีตลาดหุ้นไทยโดยรวมบวก 0.08%

ทั้งนี้ราคาหุ้น PLE ปรับตัวขึ้นแรงหลังจากที่ได้รับงานจ้างก่อสร้างอาคารเทียบเครื่องบินรอง (อาคารแซทเทิลไลท์) หลังที่ 1 (ชั้น 2-4) และส่วนต่อเชื่อมอุโมงค์ด้านทิศใต้ (CC1/2) ในโครงการพัฒนาท่าอากาศยานสุวรรณภูมิ ระยะที่ 2
โดยแหล่งข่าวจาก บริษัท ท่าอากาศยานไทย จำกัด (มหาชน) หรือ AOT เปิดเผยว่า ผลการประมูลงานจ้างก่อสร้างอาคารเทียบเครื่องบินรอง (อาคารแซทเทิลไลท์) หลังที่ 1 (ชั้น 2-4) และส่วนต่อเชื่อมอุโมงค์ด้านทิศใต้ (CC1/2) ในโครงการพัฒนาท่าอากาศยานสุวรรณภูมิ ระยะที่ 2 ปรากฎว่ากลุ่มกิจการร่วมค้า PCS ที่ประกอบด้วย บมจ.เพาเวอร์ไลน์ เอ็นจิเนียริ่ง (PLE) และบริษัท ไชน่า สเตท คอนสตรัคชั่น เอนยิเนียริ่ง (ประเทศไทย) จำกัด เป็นผู้เสนอราคาต่ำสุดที่ 1.42 หมื่นล้านบาท ต่ำกว่าราคากลางประมาณ 12% หรือประมาณเกือบ 2 พันล้านบาทจากที่กำหนดไว้ที่ 1.6 หมื่นล้านบาท
อย่างไรก็ตาม หลังจากนี้ยังต้องเข้าสู่กระบวนการต่อรองราคา ก่อนจะนำเสนอผลการประกวดราคาเข้าสู่ที่ประชุมคณะกรรมการบริษัทในวันที่ 23 ส.ค.นี้
ทั้งนี้ งานดังกล่าวมีผู้ยื่นซองมา 3 ราย คือ บมจ.อิตาเลียนไทย ดีเวล๊อปเมนต์ (ITD), กิจการการค้า UQSY ประกอบด้วย บมจ.ยูนิค เอ็นจิเนียริ่ง แอนด์ คอนสตรัคชั่น (UNIQ) ร่วมกับบริษัท ซางยอง เอ็นจิเนียริ่ง แอนด์ คอนสตรัคชั่น จำกัด